3 หุ้น “ลิสซิ่ง” เด้ง! โบรกคาด “กนง.” ไม่เร่งขึ้นดบ. หาก “เฟด” ปรับแค่ 0.50%
3 หุ้นลิสซิ่งราคาเด้ง! นักวิเคราะห์คาดการณ์ว่าเฟดจะขึ้นอัตราดอกเบี้ยนโยบายเพียง 0.5% ในการประชุมเฟดคืนนี้ และคาดจะช่วยให้กนง. ไม่จำเป็นต้องเร่งขึ้นอัตราดอกเบี้ยนโยบาย
3 หุ้นลิสซิ่งราคาเด้ง! นักวิเคราะห์คาดการณ์ว่าเฟดจะขึ้นอัตราดอกเบี้ยนโยบายเพียง 0.5% ในการประชุมเฟดคืนนี้ และคาดจะช่วยให้กนง. ไม่จำเป็นต้องเร่งขึ้นอัตราดอกเบี้ยนโยบาย
14 ธ.ค. 2565

ผู้สื่อข่าวรายงานว่า วันนี้ (14 ธ.ค. 65) ณ เวลา 14:43 น. โดยหุ้นกลุ่มลิสซิ่งกอดคอบวก หลังจากผลประกอบการผ่านจุดต่ำสุดไปแล้ว หลังที่ผ่านมารับแรงกดดันจากนโยบายการกำกับดูแลที่เข้มงวด นำโดย บริษัท ศรีสวัสดิ์ คอร์ปอเรชั่น จำกัด (มหาชน) หรือ  SAWAD ราคาหุ้นอยู่ที่ 50.00 บาท บวก 1.25 บาท หรือ 2.56% สูงสุดที่ระดับ 50.75 บาท ต่ำสุดที่ระดับ 49.00 บาท ด้วยมูลค่าการซื้อขาย 491.49 ล้านบาท
บริษัท เมืองไทย แคปปิตอล จำกัด (มหาชน) หรือ MTC ราคาหุ้นอยู่ที่ 39.25 บาท บวก 1.25 บาท หรือ 3.29% สูงสุดที่ระดับ 39.50 บาท ต่ำสุดที่ระดับ 38.50 บาท ด้วยมูลค่าการซื้อขาย 540.99 ล้านบาท
บริษัท เงินติดล้อ จำกัด (มหาชน) หรือ TIDLOR ราคาหุ้นอยู่ที่ 29.75 บาท บวก 0.50 บาท หรือ 1.71% สูงสุดที่ระดับ 29.75 บาท ต่ำสุดที่ระดับ 29.50 บาท ด้วยมูลค่าการซื้อขาย 155.96 ล้านบาท
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) กล่าวว่า ราคาหุ้นกลุ่มลิสซิ่งปรับตัวขึ้น คาดผลประกอบการน่าจะผ่านจุดที่แย่ที่สุดไปแล้ว หลังที่ผ่านมาถูกกดดันต่อเนื่อง ยาวนาน จากนโยบายการกำกับดูแลที่เข้มงวด โดยเฉพาะในเรื่องของการคุมดอกเบี้ยเช่าซื้อ ส่งผลให้ราคาหุ้นในช่วงที่ผ่านมาปรับตัวลงไปพอสมควร แต่ปัจจุบันราคาเริ่มนิ่งขึ้น จากการถือครองที่น้อยลง
อย่างไรก็ตามยังต้องติดตามดูกันต่อว่าภาพของหนี้เสีย (NPL) จะชะลอลงหรือไม่ ถ้าชะลอลงก็จะหนุนหุ้นกลุ่มดังกล่าวฟื้นตัวได้ต่อเนื่อง
ด้านบริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ว่า ส่วนของ MTC ราคาเป้าหมาย 55 บาท ขณะที่ TIDLOR ราคาเป้าหมาย 34 บาท ได้ sentiment เชิงบวกจากดัชนีราคาผู้บริโภค (CPI) ของสหรัฐฯ รายงานออกมาต่ำกว่าที่นักวิเคราะห์คาดการณ์ไว้และต่ำกว่าเดือนก่อนหน้า ส่งผลให้นักวิเคราะห์คาดการณ์ว่าเฟดจะขึ้นอัตราดอกเบี้ยนโยบายเพียง 0.5% ในการประชุมเฟดคืนนี้ และคาดจะช่วยให้กนง. ไม่จำเป็นต้องเร่งขึ้นอัตราดอกเบี้ยนโยบาย